CELEX: 32019D1925
Language: el
Date: 2019-11-14 00:00:00
Title: Απόφαση (ΕΕ) 2019/1925 του Συμβουλίου της 14ης Νοεμβρίου 2019 για την υπογραφή, εξ ονόματος της Ένωσης, και την προσωρινή εφαρμογή του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης

20.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 299/11
               
            
         ΑΠΟΦΑΣΗ (ΕΕ) 2019/1925 ΤΟΥ ΣΥΜΒΟΥΛΙΟΥ
         της 14ης Νοεμβρίου 2019
         για την υπογραφή, εξ ονόματος της Ένωσης, και την προσωρινή εφαρμογή του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 2 Μαρτίου 2015 το Συμβούλιο εξέδωσε την απόφαση (ΕΕ) 2015/384 (1) για τη σύναψη της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης (εφεξής «συμφωνία») (2). Η συμφωνία τέθηκε σε ισχύ στις 20 Νοεμβρίου 2014 και εξακολουθεί να είναι σε ισχύ.
                  
               
                     (2)
                  
                  
                     Το πρωτόκολλο για την εφαρμογή της συμφωνίας που ισχύει επί του παρόντος λήγει στις 19 Νοεμβρίου 2019.
                  
               
                     (3)
                  
                  
                     Η Επιτροπή διαπραγματεύθηκε, εξ ονόματος της Ένωσης, νέο πρωτόκολλο σχετικά με την εφαρμογή της συμφωνίας (εφεξής «πρωτόκολλο»). Αποτέλεσμα των διαπραγματεύσεων αυτών ήταν η μονογράφηση του πρωτοκόλλου στις 19 Ιουλίου 2019.
                  
               
                     (4)
                  
                  
                     Στόχος του πρωτοκόλλου είναι να επιτρέψει στην Ένωση και στη Σενεγάλη να συνεργαστούν στενότερα με σκοπό την προώθηση μιας βιώσιμης αλιευτικής πολιτικής, της υπεύθυνης εκμετάλλευσης των αλιευτικών πόρων στα ύδατα της Σενεγάλης και τη στήριξη των προσπαθειών της Σενεγάλης για την ανάπτυξη του τομέα της αλιείας.
                  
               
                     (5)
                  
                  
                     Θα πρέπει να υπογραφεί το πρωτόκολλο και να εφαρμόζεται προσωρινά, εν αναμονή της ολοκλήρωσης των αναγκαίων διαδικασιών για την έναρξη ισχύος του.
                  
               
                     (6)
                  
                  
                     Για να αποφευχθεί η διακοπή των αλιευτικών δραστηριοτήτων των ενωσιακών σκαφών, το πρωτόκολλο θα πρέπει να εφαρμόζεται προσωρινά από την ημερομηνία υπογραφής του,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιτρέπεται η υπογραφή, εξ ονόματος της Ένωσης, του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης, υπό την επιφύλαξη της σύναψης του εν λόγω πρωτοκόλλου.
            Το κείμενο του πρωτοκόλλου επισυνάπτεται στην παρούσα απόφαση.
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης.
         
         
            Άρθρο 3
            Το πρωτόκολλο εφαρμόζεται προσωρινά, σύμφωνα με το άρθρο 16 αυτού, από την ημερομηνία της υπογραφής του, μέχρι να ολοκληρωθούν οι αναγκαίες διαδικασίες για την έναρξη ισχύος του.
         
         
            Άρθρο 4
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 14 Νοεμβρίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  Απόφαση (EE) 2015/384 του Συμβουλίου, της 2ας Μαρτίου 2015, σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης και το πρωτόκολλο εφαρμογής της (ΕΕ L 65 της 10.3.2015, σ. 1).
         
            (2)  Συμφωνία σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Σενεγάλης (ΕΕ L 304 της 23.10.2014, σ. 3).